Suchinthana/ta-wikipedia huggingface dataset:
ஜேனட் ரொனால்ட்சு

ஜேனட் எலிசபெத் ரொனால்ட்சு (Janet Elizabeth Ronalds, பிறப்பு: அக்டோபர் 30, 1985) ஆத்திரேலியாவில் பிறந்த உடலியக்க மருத்துவரும், பன்முகத் துடுப்பாட்ட வீரரும் ஆவார். இவர் ஜெர்மனி பெண்கள் தேசிய துடுப்பாட்ட அணிக்காக விளையாடுகிறார். பெண்கள் பன்னாட்டு இருபது20 போட்டியில் ஜெர்மனிக்காக சதம் அடித்த முதல் வீரர் ( ஆண்/பெண் ) இவர்தான்.

ஆரம்ப வாழ்க்கை மற்றும் தொழில் 
ஜேனட் ரொனால்ட்சு ஆத்திரேலியாவிலுள்ள விக்டோரியாவின் வாரகுல் என்ற ஊரில் பிறந்தார். 2007 இல் மெல்போர்ண் பல்கலைக்கழகத்தில் உடலியக்க மருத்துவத்தில் இளங்கலை முடித்தார். 2008 இல் மெல்போர்ணில் தனது உடலியக்க மருத்துவத் தொழில் வாழ்க்கையைத் தொடங்கினார். பிறகு, இவர் 2011 மற்றும் 2016 க்கு இடையில் இங்கிலாந்தில் பணியாற்றினார். 2018 முதல், இவர் ஜெர்மனியின் மியூனிக்கில் வசித்து வருகிறார்.

சர்வதேச வாழ்க்கை 
சூன் 26, 2019 அன்று, ஐரோப்பாவில் 2019இல் நடந்த சர்வதேச மகளிர் துடுப்பாட்டத் தகுதிச் சுற்றின் முதல் போட்டியில் இசுக்கொட்லாந்திற்கு எதிராக பெண்கள் பன்னாட்டு இருபது20 போட்டிகளில் அறிமுகமானார்.

பிப்ரவரி 2020 இல், மஸ்கட்டில் உள்ள அல் அமெரட் துடுப்பாட விளையாட்டு மைதானத்தில் ஜெர்மனிக்கும் ஓமனுக்கும் இடையிலான இருதரப்புத் தொடரின் முதல் பெண்கள் பன்னாட்டு இருபது20 போட்டியில், ஒட்டுமொத்த 158 ஓட்டங்களில் இவர் கிறிஸ்டினா கோஃப் என்பவருடன் சேர்ந்து 71 * ஓட்டங்களை எடுத்தார். இப்போட்டியில் 115 ஓட்டத்தில் வித்தியாசத்தில் ஜெர்மனி அணியின் முதல் வெற்றியாகும். தொடரின் மூன்றாவது போட்டியில், இவர் 47 ஓட்டங்கள் எடுத்தார். மேலும் ஆட்ட நாயகியாக தேர்வு செய்யப்பட்டார். இறுதியில் ஜெர்மனி பெண்கள் பன்னாட்டு இருபது20 தொடரை 4-0 என வென்றது. மேலும் தொடரின் நாயகியாகவும் ரொனால்ட்சு தேர்ந்தெடுக்கப்பட்டார்.

13 ஆகஸ்ட் 2020 அன்று, ஜெர்மனிக்கும் ஆஸ்திரியாவுக்கும் இடையே சீபார்ன் துடுப்பாட்ட மைதானத்தில் நடந்த மற்றொரு இருதரப்பு தொடரின் இரண்டாவது இருபது20  போட்டியில், ஜெர்மனிக்காக சதம் அடித்த முதல் ஆண் அல்லது பெண் வீரர் என்ற பெருமையை இவர் பெற்றார். இவர் 74 பந்துகளில் 105 * ஓட்டங்களை எடுத்தார். மேலும் கோஃப் உடன் சேர்ந்து 191 ஓட்டங்கள் எடுத்தார். அடுத்த நாள் நடந்த, இருதரப்புத் தொடரின் நான்காவது போட்டியில், ரொனால்ட்சு 68* ஓட்டங்களை எடுத்தார். மேலும் கோஃப் உடன் இணைந்து 198/0 என்ற குழுவின் எண்ணிக்கையை அதிகரித்தார். இது முந்தைய நாள் அனைத்து சாதனைகளையும் முறியடித்தது.

ஜெர்மனியின் அடுத்த இருதரப்புத் தொடரில், பிரான்சுக்கு எதிராக கிரெஃபெல்டில் உள்ள பேயர் உர்டிங்கன் துடுப்பாட்ட மைதானத்தில், ஜூலை 2021 இல், ரொனால்ட்சு ஐந்து போட்டிகளில் நான்கில் விளையாடினார். மூன்றாவது போட்டியில், இவர் 31 பந்துகளில் 35 ஓட்டங்கள் எடுத்து போட்டியிலும் தொடரிலும் அதிக ஓட்டங்கள் எடுத்தார். மேலும் ஆட்டநாயகி விருதும் பெற்றார். அடுத்த மாதம், ஐரோப்பாவில் நடந்த 2021 பன்னாட்டு மகளிர் இருபது20 உலகக் கோப்பைத் தகுதிச் சுற்றில் ஜெர்மனியின் நான்கு போட்டிகளிலும் விளையாடினார்.

மேற்கோளகள்

வெளி இணைப்புகள் 
 
 

வாழும் நபர்கள்
1985 பிறப்புகள்
ஆத்திரேலியப் பெண் துடுப்பாட்டக்காரர்கள்
கம்சா மேக்வால்

கம்சா மேக்வால் (Kamsa Meghwal-பிறப்பு 1968) ஓர் இந்திய அரசியல்வாதி ஆவார். இவர் இராசத்தான் சட்டமன்ற மேனாள் உறுப்பினராகவும், இராசத்தான் அரசாங்கத்தில் அமைச்சராகவும் இருந்துள்ளார்.

2008ஆம் ஆண்டில், போபால்கர் தொகுதியிலிருந்து இராசத்தான் சட்டமன்றத்திற்கு பாஜக சார்பில் போட்டியிட்டு வெற்றிபெற்றதன் மூலம் சட்டமன்ற உறுப்பினராகத் தேர்ந்தெடுக்கப்பட்டார். இவர் 2013-இல் மீண்டும் தேர்ந்தெடுக்கப்பட்டார்.

திசம்பர் 2016-இல், இவர் பழங்குடியினர் மேம்பாட்டு அமைச்சராக நியமிக்கப்பட்டார்.

மேக்வாலுக்கு திருமணமாகி 2 மகன்கள் உள்ளனர்.

மேற்கோள்கள் 

ஜோத்பூர் மாவட்ட நபர்கள்
1968 பிறப்புகள்
வாழும் நபர்கள்
ராஜஸ்தான் அரசியல்வாதிகள்
மஞ்சு மேக்வால்

மஞ்சு தேவி மேக்வால் (Manju Meghwal) ஓர் இந்திய அரசியல்வாதியும் இந்திய தேசிய காங்கிரசு கட்சியினைச் சேர்ந்தவரும் ஆவார். இவர் இராசத்தானின் நாகவுர் மாவட்டத்தின் ஜெயல் தொகுதியிலிருந்து சட்டமன்ற உறுப்பினராக இருந்துள்ளார்.

சாதனைகள் 
மஞ்சு மேக்வாலுக்கு ஜெய்ப்பூரில் உள்ள மகாத்மா ஜோதி ராவ் பூலே பல்கலைக்கழகத்தில் முனைவர் பட்டம் வழங்கப்பட்டது. நாகவுர் மாவட்ட ஊராட்சி மக்கள் பிரதிநிதிகளின் பங்கு பற்றிய ஆய்வுக் கட்டுரையை இவர் தயாரித்தார்.

2021ஆம் ஆண்டிற்கான சிறந்த சட்டமன்ற உறுப்பினர் விருது மஞ்சு தேவி மேக்வாலுக்கு வழங்கப்பட்டது. சட்டசபை சபாநாயகர் சிபி ஜோஷி மற்றும் முதல்வர் அசோக் கெலாட், எதிர்க்கட்சித் தலைவர் குலாப் சந்த் கட்டாரியா ஆகியோரால் வழங்கப்பட்ட பாராட்டுக் கடிதம் வழங்கப்பட்டுக் கௌரவிக்கப்பட்டார். சபையில் சிறப்பாகப் பணியாற்றியதற்காகவும், அதிகபட்சப் பிரச்சினைகளை எழுப்பியதற்காகவும் இவருக்கு இந்த சிறந்த சட்டமன்ற உறுப்பினர் விருது வழங்கப்பட்டது.

மேற்கோள்கள் 

1977 பிறப்புகள்
நாகவுர் மாவட்ட நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மஞ்சு பாக்மர்

மஞ்சு பாக்மர் (Manju Baghmar-பிறப்பு 03 ஏப்ரல் 1970) என்பவர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் தற்போது இராசத்தான் அரசாங்கத்தில் பொதுப்பணித்துறை, பெண்கள் மற்றும் குழந்தைகள் மேம்பாட்டுத் துறை அமைச்சராகப் பணியாற்றுகிறார். இவர் ஜெயல் சட்டமன்றத் தொகுதியிலிருந்து 14 மற்றும் 16ஆவது இராசத்தான் சட்டமன்ற உறுப்பினராக உள்ளார். இவர் பாரதிய ஜனதா கட்சியின் உறுப்பினர் ஆவார்.

அரசியல் வாழ்க்கை 
2023 இராசத்தான் சட்டப் பேரவைத் தேர்தலைத் தொடர்ந்து, இவர் ஜெயல் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார், இந்திய தேசிய காங்கிரசின் வேட்பாளரான மஞ்சு தேவியை 1565 வாக்குகள் வித்தியாசத்தில் தோற்கடித்தார்.

மேற்கோள்கள் 

1970 பிறப்புகள்
வாழும் நபர்கள்
ஜெயல் சட்டமன்றத் தொகுதி

ஜெயல் சட்டமன்றத் தொகுதி (Jayal Assembly constituency) இந்தியாவின் இராசத்தான் மாநிலத்தின் 200 சட்டமன்றத் தொகுதிகளில் ஒன்றாகும்.

இது நாகவுர் மாவட்டத்தில் உள்ள தொகுதிகளுள் ஒன்றாகும். இத்தொகுதி பட்டியல் சாதியினருக்கு ஒதுக்கப்பட்டுள்ளது. 2023ஆம் ஆண்டு நிலவரப்படி, பாரதிய ஜனதா கட்சியின் மஞ்சு பாக்மர் இத்தொகுதியின் சட்டமன்ற உறுப்பினராக உள்ளார்.

சட்டப் பேரவை உறுப்பினர்கள்

தேர்தல் முடிவுகள்

2018

மேலும் பார்க்கவும் 
 நாகவுர் மாவட்டம்

மேற்கோள்கள் 

இராசத்தான் சட்டப் பேரவைத் தொகுதிகள்
நாகவுர் மாவட்டம்
பிரியங்கா சவுத்ரி

பிரியங்கா சவுத்ரி (Priyanka Chowdhary) என்பவர் இந்திய அரசியல்வாதியும், இராசத்தான் சட்டமன்ற உறுப்பினரும் ஆவார். இவர் 2024ஆம் ஆண்டு நடைபெற்ற இராசத்தான் சட்டமன்றத் தேர்தலில்பார்மர் சட்டமன்றத் தொகுதியில் போட்டியிட்டு வெற்றி பெற்று 16வது இராசத்தான் சட்டமன்ற உறுப்பினராக உள்ளார். இவர் சுயேச்சையாகப் போட்டியிட்டு வெற்றிபெற்றுள்ளார். இவர் 1996-இல் முதுகலைப் பட்டத்தினையும் 2005-பல் மருத்துவப் பட்டத்தினை இராசத்தான் பல்கலைக்கழகத்திலிருந்து பெற்றுள்ளார்.

மேற்கோள்கள் 

வாழும் நபர்கள்
ராஜஸ்தான் அரசியல்வாதிகள்
கல்பனா தேவி (அரசியல்வாதி)

கல்பனா தேவி (Kalpana Devi-பிறப்பு: ஆகத்துட் 9, 1969) என்பவர் ஓர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் தற்போது இராசத்தான் லாட்புரா சட்டமன்றத் தொகுதியைப் பிரதிநிதித்துவப்படுத்தும் 16ஆவது இராசத்தான் சட்டப் பேரவையின் உறுப்பினராக உள்ளார். முன்னதாக, 2018 முதல் 2023 வரை இதே தொகுதியைப் பிரதிநிதித்துவப்படுத்தி சட்டமன்ற உறுப்பினராகப் பணியாற்றினார். இவர் பாரதிய ஜனதா கட்சியின் உறுப்பினர் ஆவார்.

அரசியல் 
2018 இராசத்தான் சட்டப் பேரவைத் தேர்தலில் லாத்புரா சட்டமன்றத் தொகுதியில் போட்டியிட்டு 104912 வாக்குகள் வித்தியாசத்தில் வெற்றி பெற்று தனது அரசியல் வாழ்க்கையைத் தொடங்கினார் கல்பனா தேவி.

2023 இராசத்தான் சட்டப் பேரவைத் தேர்தலில் இவர் லாட்புரா சட்டமன்றத் தொகுதியிலிருந்து மீண்டும் சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் வேட்பாளர் நைமுதீன் குடுவை 25,522 வாக்குகள் வித்தியாசத்தில் தோற்கடித்தார்.

மேற்கோள்கள் 

வாழும் நபர்கள்
1969 பிறப்புகள்
சந்தேஷ்காளி

சந்தேஷ்காளி (Sandeshkhali என்பது இந்தியாவின் மேற்கு வங்காள மாநிலத்தில் வடக்கு 24 பர்கனா மாவட்டத்தின் பாசிர்காட் உட்பிரிவில் சந்தேஷ்காலி II தொகுதியில் உள்ள ஒரு கிராமம் ஆகும்.

நிலவியல்

அமைவிடம் 
சந்தேஷ்காளி  நில அமைவில் அமைந்துள்ளது

பகுதி கண்ணோட்டம் 
வரைபடத்தில் காட்டப்பட்டுள்ள பகுதி, கீழ் கங்கை வடிநிலத்தில் அமைந்துள்ள இச்சாமதி-ராயமங்கல் சமவெளியின் ஒரு பகுதியாகும். இது முதிர்ந்த கருப்பு அல்லது பழுப்பு நிற களிமண் முதல் சமீபத்திய வண்டல் மண்ணைக் கொண்டுள்ளது. ஏராளமான ஆறுகள், சிற்றோடைகள் மற்றும் கால்வாய்கள் இப்பகுதி வழியாகச் செல்கின்றன. சுந்தரவன தேசிய பூங்காவின் முனை வரைபடத்தின் கீழ்ப் பகுதியில் காணப்படும்  (பச்சை நிறத்தில் காட்டப்பட்டுள்ளது ஆனால் குறிக்கப்படவில்லை). பெரிய முழுத்திரை வரைபடம் முழு வனப்பகுதியையும் காட்டுகிறது. இப்பகுதியின் பெரும் பகுதி சுந்தரவனக் குடியிருப்புகளின் ஒரு பகுதியாகும். மக்கள்தொகை அதிகம் உள்ள பகுதி கிராமப்புற பகுதியாகும். மக்கள்தொகையில் 12.96% மட்டுமே நகர்ப்புறங்களில் வாழ்கின்றனர் மற்றும் 87.04% மக்கள் கிராமப்புறங்களில் வாழ்கின்றனர்.

குறிப்பு: துணைப்பிரிவில் உள்ள சில குறிப்பிடத்தக்க இடங்களை வரைபடம் காட்டுகிறது. வரைபடத்தில் குறிக்கப்பட்ட அனைத்து இடங்களும் பெரிய வரைபடத்தில் இணைக்கப்பட்டுள்ளன.

நிர்வாகம்

காவல் நிலையம் 
சந்தேஷ்காளி காவல் நிலையம் இங்குள்ள 328,989 மக்களுக்கு சேவை செய்கிறது. இது சந்தேஷ்காளி II சிடி தொகுதியின் அதிகார வரம்பைக் கொண்டுள்ளது. ராஜ்பாரியில் ஒரு புறக்காவல் நிலையம் உள்ளது.

தொகுதி தலைமையகம் 
சந்தேஷ்காளி II சிடி பிரிவின் தலைமையகம் துவாரிர் வனப்பகுதியில் அமைந்துள்ளது.

மக்கள்தொகை 
மாவட்ட மக்கள் தொகை கணக்கெடுப்பு கையேட்டில் உள்ள சந்தேஷ்காளி II சிடி பிரிவின் வரைபடத்தில், சந்தேஷ்காளி கிராமம் எண். 884 துவாரிர் காட்டுப்பகுதியின் ஒரு பகுதியாகக் காட்டப்பட்டுள்ளது.

2011ஆம் ஆண்டு இந்திய மக்கள் தொகை கணக்கெடுப்பின்படி, துவாரிர் காட்டுப்பகுதியின் மொத்த மக்கள்தொகை 11,155 ஆகும். இதில் 5,760 (52%) ஆண்கள் மற்றும் 5,395 (48%) பேர் பெண்கள் ஆவார். 0-6 வயது வரம்பில் மக்கள்தொகை 1,321. துவாரிர் காட்டுப்பகுதியில் கல்வியறிவு பெற்றவர்களின் மொத்த எண்ணிக்கை 6,857 (6 ஆண்டுகளில் மக்கள் தொகையில் 69.73%) ஆகும்.

போக்குவரத்து 
சந்தேஷ்காளியைக் கடந்து காளிந்தி ஆறு செல்கிறது. சந்தேஷ்காலிக்கு படகில் பயணிக்கப் படகுப் பாதையில் படகுச் சேவை உள்ளது.

கல்வி 
சந்தேஷ்காளியில் இராதாராணி உயர்நிலைப் பள்ளி உள்ளது. இது இருபாலர் பயிலும் உயர்நிலைப் பள்ளியாகும். ராஜ்பரி அகர்ஹதி கௌர்ஹரி வித்யாபீட  இருபாலர் கல்வி உயர்நிலைப் பள்ளியும் செயல்படுகிறது.

சுகாதாரம் 
சந்தேஷ்காளியில் அமைந்துள்ள 25 படுக்கைகள் கொண்ட சந்தேஷ்காளி கிராமப்புற மருத்துவமனை சந்தேஷ்காளி II சிடி பிரிவில் உள்ள முக்கிய மருத்துவ மனையாகும். கொரக்கந்தி மற்றும் ஜீலியாகிளியில் ஆரம்பச் சுகாதார நிலையங்கள் உள்ளன.

மேற்கோள்கள் 

Coordinates on Wikidata
வடக்கு 24 பர்கனா மாவட்டம்
மேற்கு வங்காள மாநிலத்திலுள்ள ஊர்களும் நகரங்களும்
எலித்ராரியா

எலித்ராரியா (Elytraria) என்பது பூக்கும் தாவர பேரினங்களில் ஒன்றாகும். இது முண்மூலிகைக் குடும்பத்தில் உள்ள 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Michx. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1803ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும்.

இப்பேரினத்தின் சிற்றினங்கள்  
கியூ தாவரவியல் ஆய்வகம், இப்பேரினத்தின் இனங்களாக, 22  இனங்களை, பன்னாட்டு தாவரவியல் அமைப்புகளின் உதவிகளோடு வெளியிட்டுள்ளது. அவை வருமாறு;—

 Elytraria acaulis 
 Elytraria bissei 
 Elytraria bromoides 
 Elytraria caroliniensis 
 Elytraria cubana 
 Elytraria filicaulis 
 Elytraria imbricata 
 Elytraria ivorensis 
 Elytraria klugii 
 Elytraria macrophylla 
 Elytraria madagascariensis 
 Elytraria marginata 
 Elytraria maritima 
 Elytraria mexicana 
 Elytraria minor 
 Elytraria nodosa 
 Elytraria planifolia 
 Elytraria prolifera 
 Elytraria serpens 
 Elytraria shaferi 
 Elytraria spathulifolia 
 Elytraria tuberosa

மேற்கோள்கள்

இதையும் காணவும் 
 மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பப் பேரினங்கள்
தாவரவியல் பெயருடையக் கட்டுரைகள்
டெர்பியம் மோனோசெலீனைடு

டெர்பியம் மோனோசெலீனைடு (Terbium monoselenide) என்பது TbSe என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் தனிமத்தின் அறியப்பட்ட செலீனைடு சேர்மங்களில் இதுவும் ஒன்றாகும். மஞ்சள் கலந்த சிவப்பு நிறத்தில் திண்மப் பொருளாக டெர்பியம் மோனோசெலீனைடு காணப்படுகிறது.

தயாரிப்பு
டெர்பியத்துடன் செலீனியத்தைச் சேர்த்து வினைபுரியச் செய்தால் டெர்பியம் மோனோசெலீனைடு உருவாகும்.: 
Tb + Se → TbSe

பண்புகள்
டெர்பியம் மோனோசெலீனைடு  Fm3m என்ற இடக்குழுவுடன் சோடியம் குளோரைடு படிக அமைப்பைக் கொண்டுள்ளது. தாலியம் மோனோசெலீனைடுடன் வினைபுரிந்து TlTbSe2 சேர்மத்தை உருவாக்குகிறது:

TlSe + TbSe → TlTbSe2

மேற்கோள்கள்

டெர்பியம் சேர்மங்கள்
செலீனைடுகள்
டெர்பியம் நைட்ரைடு

டெர்பியம் நைட்ரைடு (Terbium nitride) என்பது TbN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் தனிமமும் நைட்ரசனும் சேர்ந்து இச்சேர்மம் உருவாகிறது.

பண்புகள்
டெர்பியம் நைட்ரைடு F3m3 என்ற இடக்குழுவுடன் கனசதுரப் படிகத் திட்டத்தில் படிகமாகிறது.

பயன்கள்
டெர்பியம் நைட்ரைடு உயர்தர மின்னணுவியல், மட்பாண்டங்கள், ஒளிரும் பொருட்கள், சிறப்பு உலோகம், பெட்ரோவேதியியல், செயற்கை படிகம், காந்தப் பொருட்கள் போன்றவற்றில் பயன்படுத்தப்படுகிறது.

மேற்கோள்கள்

டெர்பியம் சேர்மங்கள்
நைட்ரைடுகள்
எக்போலியம்

எக்போலியம் (தாவரவியல் வகைப்பாடு: Ecbolium) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Kurz என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1871  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  பூமியின் வெப்ப வலயத்திலுள்ள வடகிழக்கு ஆப்பிரிக்கா முதல் கென்யா வரையிலும், இந்திய தீபகற்பம் முழுமையும் உள்ளது.

வாழிடம் 
இதன் இனங்களின் வாழிடங்களை இருவகைகளாகப் பிரிக்கலாம். பிறப்பிடங்களில், இத்தாவரம் அகணியத் தாவரமாகக் கருதப்படுகிறது.

1) பிறப்பிடம்: அங்கோலா, அசாம், வங்காளதேசம், முனை பெருவட்டாரம், கொமொரோசு, சீபூத்தீ, எரித்திரியா, எத்தியோப்பியா, இந்தியா, கென்யா, மடகாசுகர், மலாவி, மொசாம்பிக், மியான்மர், நமீபியா, நேபாளம், வட பெருவட்டாரம், ஓமான், சவூதி அரேபியா, சோமாலியா, இலங்கை, சூடான், எசுவாத்தினி, தன்சானியா, யெமன், சிம்பாப்வே.

2) அறிமுக வாழிடம்: மலாயா, வியட்நாம்.

மேற்கோள்கள்

இதையும் காணவும் 
 மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பப் பேரினங்கள்
தாவரவியல் பெயருடையக் கட்டுரைகள்
டெர்பியம்(III) அயோடைடு

டெர்பியம்(III) அயோடைடு (Terbium(III) iodide) என்பது TbI3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
டெர்பியம் தனிமமும் அயோடினும் சேர்ந்து இச்சேர்மம் உருவாகிறது.

2 Tb + 3 I2 → 2 TbI3
டெர்பியம்(III) ஆக்சைடு, டெர்பியம் ஐதராக்சைடு அல்லது டெர்பியம் கார்பனேட்டு ஆகியவற்றுடன் ஐதரயோடிக் அமிலத்தை சேர்த்து வினைபுரியச் செய்வதன் மூலம் கரைசலில் இருந்து டெர்பியம் அயோடைடு நீரேற்றை  படிகமாக்க முடியும்:

2 Tb + 6 HI → 2 TbI3 + 3 H2↑
Tb2O3 + 6 HI → 2 TbI3 + 3 H2O
2 Tb(OH)3 + 6 HI → 2 TbI3 + 3 H2O
Tb2(CO3)3 + 6 HI → 2 TbI3 + 3 H2O + 3 CO2

டெர்பியம் மற்றும் பாதரச(II) அயோடைடை 500 ° செல்சியசு வெப்பநிலையில் வினைபுரியச் செய்து டெர்பியம்(III) அயோடைடு தயாரிப்பதும் ஒரு மாற்று வழிமுறையாகும்.

கட்டமைப்பு
டெர்பியம்(III) அயோடைடு சேர்மமானது பிசுமத்(III) அயோடைடு (BiI3) படிக கட்டமைப்பு வகையை ஏற்றுக்கொள்கிறது. ஒவ்வொரு Tb3+ அயனியும் 6 அயோடைடு அயனிகளுடன் இணைந்து எண்முக ஒருங்கிணைப்பு காணப்படுகிறது.

மேற்கோள்கள்

டெர்பியம் சேர்மங்கள்
அயோடைடுகள்
டெர்பியம்(III) நைட்ரேட்டு

டெர்பியம்(III) நைட்ரேட்டு (Terbium(III) nitrate) என்பது Tb(NO3)3  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் தனிமமும் நைட்ரிக் அமிலமும் சேர்ந்து இவ்வுப்பு உருவாகிறது. டெர்பியம்(III) நைட்ரேட்டு அறுநீரேற்று ( [Tb(NO3)3(H2O)4]·2H2O) முச்சரிவச்சு படிகக் கட்டமைப்பில் நிறமற்ற படிகங்களாக உருவாகிறது. பச்சை நிற உமிழ்வுகள் கொண்ட பொருட்கள் தயாரிப்பில் டெர்பியம்(III) நைட்ரேட்டு பயன்படுகிறது.

தயாரிப்பு
டெர்பியம்(III,IV) ஆக்சைடை நீர்த்த நைட்ரிக் அமிலம் மற்றும் ஐதரசன் பெராக்சைடு சேர்ந்த கரைசலில் கரைத்தால் டெர்பியம்(III) நைட்ரேட்டு உருவாகும்.

டெர்பியம்(III) நைட்ரேட்டை நைட்ரிக் அமிலத்துடன் சேர்த்து வினைபுரியச் செய்து படிகமாக்கி 45~55% கந்தக அமிலம் சேர்த்து உலர்த்துவதன் மூலம் அறுநீரேற்றைப் பெறலாம்.

பண்புகள்
அம்மோனியம் பைகார்பனேட்டுடன் டெர்பியம்(III) நைட்ரேட்டு சேர்த்து வினையில் ஈடுபடுத்தினால் Tb2(CO3)3 உருவாகும். மேலும், மெத்தில் ஐசோசயனைடுடன் அதிக அளவிலான நைட்ரேட்டு அயனிகளுடன் சேர்ந்து Tb(NO3)2−5 சேர்மம் உருவாகிறது.

மேற்கோள்கள்

டெர்பியம் சேர்மங்கள்
நைட்ரேட்டுகள்
பள்ளிப் பாதுகாப்பு

பள்ளிப் பாதுகாப்பு (School security) என்பது கல்விச் சூழலில் மாணவர்கள், ஆசிரியர்கள் மற்றும் சொத்துக்களுக்கு ஏற்படும் அச்சுறுத்தல்களை எதிர்த்து எடுக்கப்பட்ட அனைத்து நடவடிக்கைகளையும் உள்ளடக்கியது.  இது வன்முறை மற்றும் கொடுமைப்படுத்துதலில் இருந்து மாணவர்களின் தங்குமிடம் ஆகியவற்றைப் பாதுகாப்பது மற்றும் போதைப்பொருள், துப்பாக்கிகள் மற்றும் கும்பல் செயல்பாடு போன்ற தீங்கு விளைவிக்கும் கூறுகளை வெளிப்படுத்துவது ஆகிய செயல்களை உள்ளடக்கியது என வரையறுக்கப்படுகிறது. மற்ற பொது இடங்களுடன், பள்ளிகளை ஒப்பிடும்போது வெளியிலிருந்து மாணவர்கள் மற்றும் ஆசிரியர்கள் ஆகியோர் தாக்கப்படுவதற்கு வாய்ப்புகள் அதிகம் உள்ளன.

பாதுகாப்பு அச்சுறுத்தல்கள்

துப்பாக்கிச் சூடு மற்றும் குண்டுவெடிப்புகள் 
அமெரிக்காவில், 1990 முதல் சனவரி 2018 வரை குறைந்தது 240 பள்ளி துப்பாக்கிச் சூடு சம்பவங்கள் நடந்துள்ளன. கடந்த 30 ஆண்டுகளில் பள்ளி துப்பாக்கிச் சூடு சம்பவங்கள் 450% அதிகரித்துள்ளது  பள்ளிக் குண்டுவெடிப்புகள் 2016 இல் 22 முறை நடந்துள்ளது. ஆனால் அமெரிக்க வெடிகுண்டு தரவு மையத்தின் படி, மற்ற கட்டிடங்களை விட கல்வி தொடர்பான கட்டிடங்கள் இரண்டு மடங்கு அச்சுறுத்தலுக்கு உள்ளாகின்றன. 74% கல்வி தொடர்பான அச்சுறுத்தல்கள் நடுநிலைப் பள்ளிகள், இளையோர் உயர்நிலை மற்றும் உயர்நிலைப் பள்ளிகளில் ஏற்படுகின்றன. பாதுகாப்பு அச்சுறுத்தல்கள் காரணமாக, 2013-2014 கல்வியாண்டில், 93% பொதுப் பள்ளிகள், பள்ளிக்கான அணுகலைக் கட்டுப்படுத்தும் வகையில் கதவுகள் மற்றும் வாயில்களை பூட்டுதல் அல்லது கண்காணித்தல் போன்ற செயல்களில் ஈடுபடுவதாக அறிக்கைகள் கூறுகின்றன. அரசுப் பள்ளிகளின் நுழைவாயில்களில் மாணவர்கள் ஆயுதங்களை பள்ளிகளுக்குள் கொண்டு வருவதைத் தடுக்க மெட்டல் உலோக உணர்வி நிறுவப்பட்டுள்ளன.

பாதுகாப்பு ஏற்பாடுகள் 
பள்ளிகளில்  பாதுகாப்பை உறுதி செய்வது ஒவ்வொரு பள்ளி மாவட்டத்தின் முதன்மைப் பொறுப்பாகும் என்று தேசியப் பள்ளி வாரிய சங்கம் கூறுகிறது.

பள்ளி வள அலுவலர்கள் 
அமெரிக்கப் பள்ளிகளில் மற்ற பாதுகாப்பு அச்சுறுத்தல்களுக்கிடையே கும்பல் மற்றும் போதைப்பொருள் நடவடிக்கைகள் அதிகரித்து வருவதால், பள்ளி வளாகங்களில் காவலர்களின் ஆய்வு அதிகரித்துள்ளது. 2014 ஆம் ஆண்டில் , தேசிய கல்விப் புள்ளியியல் மையம், அமெரிக்காவில் உள்ள 43% பள்ளிகள் வாரத்திற்கு ஒரு முறை முதல் முழு நேர வேலை நேரம் வரை பள்ளி வள அலுவலர்களை தங்கள் வளாகங்களில் வைத்திருப்பதாக அறிவித்தது.

மேற்கோள்கள் 

கல்விச் சிக்கல்கள்
பள்ளிக் கலைச்சொல்லியல்
நடுநிலைப் பள்ளி

இடைநிலைப் பள்ளி (middle school) இளையோர் உயர்நிலைப் பள்ளி, இளையோர் மேல்நிலைப் பள்ளி அல்லது கீழ்நிலைப் பள்ளி என்பது, தொடக்கப் பள்ளிக்கும் மேல்நிலைப் பள்ளிக்கும் இடையிலான கல்வி நிலையாகும்.

ஆப்கானித்தான் 
ஆப்கானித்தானில், நடுநிலைப் பள்ளியில் 6 முதல் 8 ஆம் வகுப்புகள் வரை உள்ளன, இதில் 11 முதல் 14 வயது வரையிலான மாணவர்கள் பயில்கின்றனர்.

அல்சீரியா 
அல்சீரியாவில், ஒரு நடுநிலைப் பள்ளி 4 தரங்களைக் கொண்டுள்ளது: 6 முதல்  9 வகுப்பு வரை உள்ளது. 11-14 வயதுடைய மாணவர்களைக் கொண்டுள்ளது.

ஆத்திரேலியா 
ஆத்திரேலியாவின் எந்தப் பகுதியிலும் தனியாக நடுநிலைப் பள்ளிகள் என்பது இல்லை. மாணவர்கள் நேரடியாக ஆரம்பப் பள்ளியிலிருந்து மேல்நிலைப் பள்ளிக்குச் (வருடங்கள் 7-12, பொதுவாக உயர்நிலைப் பள்ளி என்று குறிப்பிடப்படுகிறது) செல்கின்றனர்.

ஆஸ்திரேலியாவில் நிறுவப்பட்ட முதல் நடுநிலைப் பள்ளி ஆர்மிடேலில் உள்ள ஆர்மிடேல் பள்ளியாகும்.

இந்தியா 
இந்தியாவில், நடுநிலைப் பள்ளி 6 முதல் 8 வகுப்புகளைக் கொண்டதாகும். ஒவ்வொரு மாநிலத்திற்கும் அதன் சொந்த மாநிலக் கல்வி வாரியம் உள்ளது. ஒவ்வொன்றும் அதன் சொந்தத் தரநிலைகளைக் கொண்டுள்ளன, அவை மத்திய வாரியங்களிலிருந்து வேறுபட்டிருக்கலாம். சில கல்வி நிறுவனங்களில், 5 முதல் 10 ஆம் வகுப்பு வரை கல்வி வழங்குவது இடைநிலைப் பள்ளி என்று அழைக்கப்படுகிறது.

இந்தியாவின் கல்வி நிலைகள்:

 மழலைக் கல்வி- நர்சரி முதல் கே.ஜி
 துவக்கப்பள்ளி  - வகுப்புகள் I முதல் V
 நடுநிலைப் பள்ளி  - வகுப்புகள் VI முதல் VIII வரை
 உயர்நிலைப் பள்ளி - ஒன்பதாம் முதல் பத்தாம் வகுப்புகள்
 மேல்நிலைப் பள்ளி- XI முதல் XII வகுப்புகள்

மேற்கோள்கள்

வெளி இணைப்புகள் 

 கனடா: மாகாணக் கல்வி முறைகள்
 மத்திய நிலை கல்விக்கான சங்கம் முன்பு தேசிய நடுநிலைப் பள்ளி சங்கம்.
 தேசிய நடுநிலைப் பள்ளிகள் மன்றம் (யுகே)
 ஆஸ்திரேலிய நடுநிலைப்பள்ளி திட்டம்

பள்ளி வகைகள்
பள்ளிக் கலைச்சொல்லியல்
கல்வி நிலைகள்
சீதா சோரன்

சீதா முர்மு என்ற சீதா சோரன் (Sita Murmu alias Sita Soren) ஒரு இந்திய அரசியல்வாதியும் ஜார்கண்ட் முக்தி மோர்ச்சாவின் தலைவரும் ஆவார். ஜார்கண்ட் சட்டமன்றத் தொகுதி உறுப்பினராக ஜாமாவில் இருந்து பணியாற்றுகிறார். இவர் ஜார்க்கண்ட் முக்தி மோர்ச்சா கட்சித் தலைவர் சிபு சோரனின் மருமகளும் மறைந்த துர்கா சோரனின் மனைவியும் ஆவார்.   2012 மாநிலங்களவைத் தேர்தலில் வாக்களிக்க பணம் பெற்றதாக குற்றம் சாட்டப்பட்டு ஏழு மாதங்கள் சிறையில்  -. தற்போது பிணையில் வெளியே வந்துள்ளார்.

அரசியல் 
2009-ல் சார்க்கண்டில் உள்ள ஜாமா சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். பிறகு,  ஜார்க்கண்ட் முக்தி மோர்ச்சாவின் தேசியப் பொதுச் செயலாளராக நியமிக்கப்பட்டார். 2014 ஆம் ஆண்டு சார்க்கண்டு சட்டமன்றத் தேர்தலில் அதே தொகுதியில் போட்டியிட்டு வெற்றி பெற்றார். 2019 இல், சார்க்கண்டில் உள்ள ஜாமா தொகுதியில் இருந்து மூன்றாவது முறையாக தேர்தலில் வெற்றி பெற்றார். .

19 மார்ச் 2024 அன்று, இவர் தனது ஜார்க்கண்ட் முக்தி மோர்ச்சா கட்சியின் அனைத்து பதவிகளையும் விட்டு விலகி  பாரதிய ஜனதா கட்சியில் சேர்ந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
ஜார்க்கண்ட் அரசியல்வாதிகள்
கற்றல் இடம்

கற்றல் இடம் (Learning space) அல்லது கற்றல் அமைப்பு என்பது கற்றல் சூழலுக்கான இருப்புசார்ந்த அமைப்பைக் குறிக்கிறது. இது கற்பித்தல் மற்றும் கற்றல் நிகழும் இடமாகும்.  இந்த வார்த்தை பொதுவாக  வகுப்பறைக்கு மாற்றாகப் பயன்படுத்தப்படுகிறது,  ஆனால் இது ஒரு உட்புற அல்லது வெளிப்புற ஆகிய இரண்டு இருப்பிடத்தைக் குறிப்பிடப் பயன்படுகிறது, இது உண்மையான அல்லது மெய்நிகர் முறைகளில் இருக்கும் இடங்களையும் குறிக்கலாம். கற்றல் இடங்களானது பயன்பாடு, கட்டமைப்பு, இருப்பிடம் மற்றும் கல்வி நிறுவனம் ஆகியவற்றில் மிகவும் வேறுபட்டவை. கற்றல் இடத்தின் வடிவமைப்பு கற்றல் செயல்முறையை பாதிக்கும் என்பதால், கற்றல் செயல்முறையை மனதில் கொண்டு கற்றல் இடத்தை வடிவமைப்பது முக்கியமானதாகக் கருதப்படுகிறது.

வரலாறு 
பள்ளி என்ற சொல் கிரேக்கச் சொல்லான  என்பதிலிருந்து வந்தது.( ) இதற்கு முந்தைய காலங்கலில் " ஓய்வு " மேலும் "ஓய்வெடுக்கும் நேரம்"  என்று பொருள்பட்டது,  பின்னர் "விரிவுரைகள் வழங்கும் குழு" என அறியப்படுகிறது.  பள்ளிக்கான சப்பானிய வார்த்தையான gakuen என்பதற்கு "கற்றல் தோட்டம்" அல்லது "கற்றலுக்கான தோட்டம்" என்று பொருளாகும்.  மழலையர் பள்ளி என்பது ஒரு செருமன் வார்த்தையாகும், அதன் நேரடிப் பொருள் "குழந்தைகளுக்கான தோட்டம்", இருப்பினும் இந்த வார்த்தை "குழந்தைகள் இயற்கையான வழியில் வளரக்கூடிய இடம்" என்ற உருவக அர்த்தத்தில் உருவாக்கப்பட்டது.

கல்வி நிறுவனங்கள் 
கற்றல் இடங்களை வழங்கும் நிறுவனங்களை பல வழிகளில் வகைப்படுத்தலாம், அவற்றுள் முதனமையானவை பின்வருமாறு:

 மாணவர் வயது: மழலையர் பள்ளி, தொடக்கப் பள்ளி, நடுநிலைப் பள்ளி, இடைநிலை அல்லது உயர்நிலைப் பள்ளி
 கல்வி நிலை: பள்ளி, கல்லூரி, பல்கலைக்கழகம், பட்டயக் கல்லூரி
 உடல், மன அல்லது சமூக வளர்ச்சி: சிறப்புக் கல்வி (காது கேளாதோர் பள்ளி, பார்வையற்றோருக்கான பள்ளி) போன்றவை.
 கற்பித்தல்: பாரம்பரிய கல்வி, முற்போக்கான கல்வி, மாண்டிசோரி, ரெஜியோ எமிலியா அணுகுமுறை, வால்டோர்ஃப் பள்ளிகள் போன்றவை.
 பொருள் அல்லது கவனம்: STEM, காந்தப் பள்ளி, தொழில் அல்லது வர்த்தகப் பள்ளி, விமானப் பள்ளி, படகோட்ப் பள்ளி, பள்ளி முடித்தல் போன்றவை.
 நிறுவன, நிறுவன அல்லது தத்துவ வகை: பொது அல்லது அரசு பள்ளி, தனியார் பள்ளி, சிறுபான்மையினர் பள்ளி, சமூகப் பள்ளி, இராணுவப் பள்ளி
 இடம்:  தொலைதூரக் கல்வி, தொலைநிலைக் கல்வி , வெளிப்புறப் பள்ளி அல்லது வகுப்பறை

மேற்கோள்கள்

வெளி இணைப்புகள் 

 கற்றல் இடங்கள், கல்வி
 நிகர தலைமுறை கல்வி, கல்வி
 வகுப்பறை வடிவமைப்பு - இலக்கிய விமர்சனம், லாசன் ரீட் வுல்சின் ஜூனியர்.
 கற்றல் இடைவெளிகள் கூட்டுப்பணி
கல்விச் சூழல்
பள்ளிகள்
சோதி (தெய்வம்)

நவீன தமிழ் சைவ பாரம்பரியத்தில், சோதி என்னும் கொள்கை பெண்ணிய உருவகமாக கருதப்படுகிறது, இக்கடவுள் தமிழ் கடவுளான முருகனின் கையில் இருக்கும் வேலை பிரதிநிதித்துவப்படுத்தும் உருவகமாகும். மேலும் அவரின் தங்கையாக கருதப்படுகிறார்.

புராணம் 
சோதி தேவியை அவரது பிறப்பின் அடிப்படையில் இரண்டு புராணக்கதைகள் வழியாக அறிந்து கொள்ளலாம்.  

முதல் புராணக்கதையின் படி, இவர், இந்துக்கடவுளான சிவனின் நெற்றிக்கண்ணின் ஒளிவட்டத்திலிருந்து வெளிப்படும் சோதியாக, அவரின் மகளாக வெளிப்படுகிறார். 

இரண்டாவது புராணக்கதையின் படி, சிவனின் நெற்றியில் இருந்து வந்த ஆறு பொறிகளிலிருந்து, முருகன் எப்படி வந்தாரோ அதே போலவே, மற்றொரு இந்துக்கடவுளான பார்வதி தேவியின் நெற்றியில் இருந்து வந்த ஒரு நெருப்புப்பொறியில் இருந்து இந்த சோதிக்கடவுள் வெளிவந்துள்ளார். பார்வதி தேவி தனது மகனான முருகனுக்கு அசுரன் சூரபத்மனை அழிக்க வேல் எனப்படும் ஆயுதமாக இத்தெய்வத்தை உருவாக்கியுள்ளார்.

அவரின் அண்ணனான முருகனின் கோவில்கள் அனைத்திலும் உருவமற்ற அல்லது அரூப நிலையில் இக்கடவுள் இருப்பதாக நம்பப்படுகிறது. மேலும் அவரின் தந்தையான நடராஜா (சிவனின் ஒரு வடிவம்) கையில் வைத்திருக்கும் சுடர் என்றும் கருதப்படுகிறார்.

வழிபாடு 
அகஸ்திய முனிவரின் முக்கிய பக்தி இயக்கமான சோடசத்தில், மனித உடலின் நெற்றியில் இருக்கும் அஜ்னா சக்கரத்தில் இருக்கும் அமர்ந்திருக்கும் அன்னை மனோன்மணி, அவரது கணவர் (சதாசிவ வடிவில் சிவன்) மற்றும் அவர்களது மகள் ஜோதி ஆகியோரின் முக்கியத்துவம் சந்திரனின் வளர்ச்சி மற்றும் குறைதல் எவ்வாறு மனித உடலை பாதிக்கும் என்பதை விளக்கியுள்ளார். மேலும் . 'ஓம்' என்ற பிரணவத் தத்துவத்திலிருந்து சோதி எவ்வாறு உருவாகிறது என்பதையும் இம்முனிவர் விவரித்துள்ளார்.

சோதிக்கடவுள் தன் சகோதரனுடன் இருப்பதால்  சரவணப்பாவை என்றும் அழைக்கப்படுகிறாள், மேலும் பல முருகக் கோயில்களில் வேல் வடிவில் வழிபடப்படுகிறாள். இந்தியாவின் சில பகுதிகளில், அவர் வேத ராகாவுடன் தொடர்புடைய ராயாகி எனப்படும் தெய்வமாகவும் அடையாளம் காணப்படுகிறார். வட இந்தியாவில், அவள் ஜ்வாலைமுகி எனப்படும் தெய்வமாக அடையாளம் காணப்படுகிறாள்.

மேற்கோள்கள் 

இந்து தொன்மவியல் ஆயுதங்கள்
இந்து பெண் தெய்வங்கள்
சோகன் அல்வா

சோகன் அல்வா (Sohan halwa) என்பது இந்தியாவின் பழைய தில்லியின் பாரம்பரிய முகலாயஇனிப்பு ஆகும். இது இந்திய துணைக்கண்டத்தில் பிரபலமானது. முகலாய காலத்திலிருந்தே இது பிரபலமானது.

சோகன் அலவா தண்ணீர், சர்க்கரை, பால் மற்றும் சோளமாவு கலந்து கெட்டியாகும் வரை கொதிக்க வைத்துத் தயாரிக்கப்படுகிறது. குங்குமப்பூ வாசனைக்காகப் பயன்படுத்தப்படுகிறது. கடாயில் ஒட்டாமல் இருக்க நெய் பயன்படுத்தப்படுகிறது. பாதாம், பிஸ்தா, ஏலக்காய் விதைகள் சேர்க்கப்படுகின்றன. இந்தியத் துணைக் கண்டத்தில் உள்ள மற்ற அல்வா உணவுகளைப் போலல்லாமல், இது மத்தியக் கிழக்கு நாடுகளில் தயார் செய்வதுபோன்று திடமானது.

வரலாறு 
 ஆட்சியின் போது நிறுவப்பட்ட கந்தேவாலா இனிப்புக் கடையில் சோகன் அல்வா தயாரிக்கப்பட்டதாக அறிய வருகிறது. இந்த இனிப்புக் கடை மக்களால் பிரபலமாக விரும்பப்பட்ட இனிப்பகமாக இருந்தது. ஆனால் 2015- இல் இலாபம் இல்லாததால் கடை மூடப்பட்டது.

இந்த இனிப்பு முதலில் கரிபோலியில் (இந்தி) சோகன் என்று அழைக்கப்பட்டது. சோபன் என்ற சமசுகிருத வார்த்தையிலிருந்து இதன் பெயர் உருவானது. ஜான் டி. பிளாட்சின் உருது, பழைய இந்தி மற்றும் ஆங்கிலம் அகராதியின்படி, இந்த இனிப்புக்கு சோகன் லால் எனப் பெயரிடப்பட்டது.

சோகன் அல்வா பாக்கித்தானிய உணவு வகைகளில், குறிப்பாக சராய்கி உணவு வகைகளில் மிக முக்கியமான பகுதியாகும். முல்தானி அல்லது ஹபீஸ் சோகன் அல்வா என அழைக்கப்படும் அதன் வகைகளில் ஒன்று, பாக்கித்தானிலும், உலகெங்கிலும் உள்ள பாக்கித்தானிய புலம்பெயர்ந்த மக்களிடையேயும் மிகவும் பிரபலமாக உள்ளது.

வணிக உற்பத்தி 
சோகன் அல்வா பல தசாப்தங்களாகப் பாரம்பரிய மிட்டாய் தயாரிப்பவர்களால் வணிக ரீதியாகத் தயாரிக்கப்படுகிறது. இது எளிதில் உடையக்கூடியது. பொதுவாக 5-6 மிமீ தடிமன் கொண்ட வட்டுகளாக அல்லது சதுர வடிவில் துண்டுகளாகத் தயாரிக்கப்படுகிறது. இது பொதுவாக நுணுக்கமாக வடிவமைக்கப்பட்ட உருளிகளில் பொதியிடப்படுகிறது. சமீபத்திய ஆண்டுகளில் பிற பொதிகளிலும் இடப்படுகிறது.

மேலும் பார்க்கவும் 
அல்வா
சோன் பப்டி
சோன் பப்டி

மேற்கோள்கள் 

இந்திய இனிப்பு உணவுகள்
ஸ்ரீசூக்தம்

ஸ்ரீசூக்தம் (ஆங்கிலம்: Śrī Sūkta; சமஸ்கிருதம்: श्रीसूक्तम्, ரோமானியப்படுத்தப்பட்டது: Śrīsūktam) என்பது இந்து தெய்வமான இலக்குமியைப் போற்றும் மிகப்பழமையான பதிவுசெய்யப்பட்ட சமஸ்கிருத பக்தி பாடல்களாகும். தேவியின் வணக்கத்திற்காக சமஸ்கிருத பத இலக்கணப்படி ஸ்ரீசூக்தம் பாராயணம் செய்யப்படுகிறது. ரிக்வேதத்தின் பிற்சேர்க்கைகளாகக் கருதப்படும் ரிக்வேத கிலானிகளில் காணப்படும் இப்பாடல் பௌத்த காலத்திற்கு முந்தையவை ஆகும்.

தரவுகள்

மேற்கோள்கள்

வெளியிணைப்புகள்
 சமஸ்கிருத மூலமும் ஆங்கில மொழிபெயர்ப்பும்
  

பக்தி பாடல்கள்
சமசுகிருத இலக்கியம்
வேதங்கள்
சமசுகிருத நூல்கள்
ரீமா காக்தி

ரீமா காக்தி ( Reema Kagti ) என்பவர் ஓர் இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் குறிப்பாக இந்தித் திரைப்பட துறையில் பணிபுரிந்து வருகிறார்.  இவர் விமர்சன ரீதியாக பாராட்டப்பட்ட ஹனிமூன் டிராவல்ஸ் பிரைவேட் லிமிடெட்  (2007) என்ற படத்தின் மூலம் இயக்குநராக அறிமுகம் ஆனார். அதைத் தொடர்ந்து நியோ-நோயர், தலாஷ் (2012) மற்றும் வரலாற்று விளையாட்டு நாடகத் திரைப்படமான கோல்ட் (2018) ஆகிய படங்களை இயக்கினார். ரீமா, ஜோயா அக்தருடன் இணைந்து டைகர் பேபி பிலிம்ஸ், என்ற பெயரிலான திரைப்படம் மற்றும் வலை பணியகத்தை  2015 ஆம் ஆண்டு அக்டோபர் மாதத்தில் நிறுவினார்.

ஆரம்ப கால வாழ்க்கை 
ஒரு நேர்காணலில், ரீமா காக்டி கூறுகையில், இவர் அசாமின் தின்சுகியா மாவட்டத்தின் போர்ஹாப்ஜானைப் பூர்வீகமாகக் கொண்டவர்.  அவரது தந்தை ஒரு பண்ணை நடத்தி வருபவர் ஆவார். தில்லியில் பள்ளிப்படிப்பை முடித்த இவர் பிறகு, தனது வளரிளம் பருவத்தில் மும்பைக்கு குடிபெயர்ந்ததாகவும் தன் நேர்காணலில் கூறினார்.

தொழில் 
இவர் ஒரு அசாமி குடும்பத்தில் ரீமா காக்தி என்ற பெயரில் பிறந்தார். இவர் இப்போது காக்தியை தனது கடைசிப் பெயராகப் பயன்படுத்துகிறார். பர்கான் அக்தர் ( தில் சஹ்தா ஹை, லக்சயா ), அசுதோஷ் கோவாரிகர் ( லகான் ), ஹனி இரானி ( அர்மான் ), மீரா நாயர் ( வேனிட்டி ஃபேர் ) உள்ளிட்ட பல முன்னணி இயக்குநர்களிடம் ரீமா உதவி இயக்குநராகப் பணியாற்றியுள்ளார்.

எக்ஸெல் என்டர்டெயின்மென்ட் திரைப்பட நிறுவனம் தொடங்கப்பட்டதில் இருந்து இவர் அதன் ஒரு கூட்டாளியாக இருந்து வருகிறார். ஏனெனில் இவர் பர்கான் அக்தர் மற்றும் சோயா அக்தர் இருவரின் அனைத்து திரைப்படங்களிலும் விளம்பரங்களிலும் இன்றுவரை உதவியாளராக இருந்திருக்கிறார். ரீமா மற்றும் ஜோயா அக்தர் இருவரும் இணைந்து டைகர் பேபி பிலிம்ஸ் என்ற திரைப்பட தயாரிப்பு நிறுவனத்தை அக்டோபர் 2015 இல் நிறுவினர்.

இயக்குநர் வாழ்க்கை 
2006 இல்  ஹனிமூன் டிராவல்ஸ் பிரைவேட் லிமிடெட்  படத்தின் மூலம் இயக்குநராக இவர் அறிமுகமானார் . அவரது அடுத்த படமான தலாஷ், படத்தில் ஆமிர் கான், ராணி முகர்ஜி மற்றும் கரீனா கபூர் நடித்தனர்.  சஸ்பென்ஸ் நாடகப் படமான இது விமர்சன ரீதியாக பாராட்டப்பட்டது. இவர் அண்மையில் இயக்கிய படமான கோல்ட், இந்திய விடுதலைக்குப் பிறகு இந்தியா வென்ற முதல் ஒலிம்பிக் தங்கப் பதக்கத்தைப் பற்றிய திரைப்படமாகும். இதன் பின்னர் இவர் தஹாத் என்ற பரபரப்பூட்டும் வலைத் தொடரை இயக்கினார்.

திரைப்படவியல் 

 உதவி இயக்குநராக

விருதுகள்

மேற்கோள்கள்

வெளி இணைப்புகள் 

 
 Reema Kagti: Filmography and Profile

21 ஆம் நூற்றாண்டு இந்தியப் பெண் எழுத்தாளர்கள்
இந்தியப் பெண் திரைக்கதை எழுத்தாளர்கள்
இந்தியப் பெண் திரைப்பட இயக்குநர்கள்
வாழும் நபர்கள்
மூக்கணி

மூக்கணி  என்பது பல நூற்றாண்டுகளுக்கு முன்பிருந்த சிந்து சமவெளி நாகரிகத்திலிருந்தே இந்தியாவில் பெண்களின் அலங்காரத்தில் முக்கிய பங்களிக்கும் ஒரு வகை முக நகையாகும்.

அம்சங்கள் 
மூக்கணி அல்லது மூக்குச் சங்கிலி என்பது மூக்கிலும்  காதிலும் துளையிட்டு ஏற்படுத்தும் துளைகளுக்கு இடையே இணைத்து போடப்படும் ஒரு அணிகலனாகும். பொதுவாக, "சங்கிலிகளாக" அல்லது சங்கிலி இணைப்புகளாக, இருக்கும் இவ்வணி  (எப்போதும் இல்லை என்றாலும்) பெரும்பாலும் தங்கம், வெள்ளி போனற உலோகங்களால் செய்யப்பட்டும். சில சமயங்களில் இவை செபமாலை மணிகளைப் போன்றும் செய்யப்படலாம். இந்த அணிகலணில் மணிகள், ஜிமிக்கிகள் போன்றவை அலங்காரத்திற்காக இணைக்கப்படும்.

வரலாறு 
மூக்கணி பொதுவாக பல நூற்றாண்டுகளாக தெற்காசியா மற்றும் வட ஆப்பிரிக்காவில் (சூடான்) உள்ள பெண்களால் அணியப்பட்டு வருகிறது. இந்தியாவில் பெண்கள் 6 ஆம் நூற்றாண்டிற்கு முன்பே அணிந்து வருவது பல்வேறு இந்திய சிற்பங்கள், ஓவியங்கள் வழியாகத் தெளிவாக அறியலாம்.

பெரும்பாலும் திருமண விழாக்களில் இது முக்கியமாக அணியப்படுகிறது. திருமண நாள் இரவில், மணமகள் மூக்குச் சங்கிலியை கட்டாயம் அணிந்திருக்க வேண்டும் என்று இந்து பாரம்பரியம் வலியுறுத்துகிறது, அது ஒரு சங்கிலியால் காதில் அல்லது த்லைமுடியுடன் இணைக்கப்பட்டுள்ளது. 

மூக்கு சங்கிலி இரண்டு காரணங்களுக்காக பெண்களால் அணியப்படுகிறது: முதலில் திருமணத்தின் தெய்வமாக கருதப்படும் பார்வதி தேவிக்கு மரியாதை மற்றும் பக்தியைக் காட்டவும்  இரண்டாவதாக ஆனால்  முதல் காரணத்திற்கு சமமான முக்கியத்துவம் வாய்ந்தான, தனது கணவரிடம் பக்தி மற்றும் அவருக்கு கீழ்ப்படிதலையும் குறிக்கிறது. இந்த நடைமுறை 12 ஆம் நூற்றாண்டின் முற்பகுதியில் இருந்து வருகிறது, அப்போது மணமகள்கள் கணவரின் சொத்தாகக் கருதப்பட்டனர், மேலும் கணவர் அறைக்குள் அவர்போது, இப்படி அலங்கருத்திருந்தால் அது மங்களகரமானதவும்  மகிழ்ச்சிக்கான பொருளாகவும் எண்ணப்படும் எனவே பெண்கள் தங்களை அலங்கரிக்க மூக்குச் சங்கிலியை அணிவார்கள்.

துணைக் கலாச்சாரம் 
தற்காலத்தில், கோதிக் ஒப்பனைக் கலாச்சாரத்தின் படி சமீபமாக மீண்டும் மூக்கு சங்கிலி அணிவது உலகம் முழுவதும் பரவலாக உயர்ந்துள்ளது. பல்வேறு துணை கலாச்சாரங்களில் அதன் பயன்பாட்டிற்காக அணியப்படுகிறது.

மேற்கோள்கள் 

அணிகலன்கள்
கேட்டி பின்னரன்

கேட்டி பின்னரன் (பிறப்பு:22 சனவரி 1971)  2002 இல் பிராட்வே நாடகமான நொய்சஸ் ஆஃப் மற்றும் இசை சார்ந்த பிராமிசஸ், பிராமிசஸ் ஆகியவற்றில் டோனி விருது பெற்ற நடிப்பிற்காக பிரபலமான ஒரு அமெரிக்க நடிகை ஆவார்.

ஆரம்ப கால வாழ்க்கை 
பின்னெரன் சிகாகோவில்  பிறந்தார். அவர் புளோரிடாவின் மியாமியில் வளர்ந்தார், அங்கு அவர் நியூ வேர்ல்ட் சுகூல் ஆஃப் ஆர்ட்ஸ் உயர்நிலைப் பள்ளியில் பயின்றார். அவர் 19 வயதில் நியூயார்க் நகரத்திற்குச் சென்று நடிப்பைப் படிக்கச் சென்றார். பிட்ஸ்பர்க்கில் உள்ள கார்னகி மெலன் பல்கலைக்கழகத்தில்  ஒரு வருடம் பயின்றார்.

வாழ்க்கை 
ஜார்ஜ் ஏ. ரோமெரோவின் நைட் ஆஃப் தி லிவிங் டெட் படத்தின் மறு தயாரிப்பில் ஜூடி ரோஸாக ஃபின்னரனின் மிகப்பெரிய திரைப்பட பாத்திரம் இருந்தது. யு'வ் காட் மெயில், சிக்கன் லிட்டில், லிபர்ட்டி ஹைட்ஸ், பிவிட்ச்ட், மிஸ் கான்ஜெனியலிட்டி 2: ஆர்ம்ட் அண்ட் ஃபேபுலஸ், மற்றும் டெத் டு ஸ்மூச்சி ஆகியவை அவரது திரைப்படங்களில் அடங்கும்.

அவர் வொண்டர்ஃபால்ஸ் என்ற தொலைக்காட்சி தொடரில் இணைந்து நடித்தார். ஃபாக்ஸ் நிகழ்ச்சியான தி இன்சைட், குறுகிய கால சிபிஎஸ் நிகழ்ச்சியான பிராம் & ஆலிஸில் நடிகர்களின் ஒரு பகுதியாகவும், ஃப்ரேசியர், செக்ஸ் அண்ட் தி சிட்டி மற்றும் ஓஸ் போன்ற நிகழ்ச்சிகளிலும் அவர் இடம்பெற்றார். 2007 இல் ஃபின்னரன் புதிய தொடரான டிரைவில் முக்கிய கதாபாத்திரமான அலெக்ஸ் டல்லியின் (நாதன் ஃபிலியன்) சகோதரியாக நடித்தார்.

2012 இல், அவர் ஃபாக்ஸ் நிகழ்ச்சியான ஐ ஹேட் மை டீனேஜ் டாட்டரில் இணைந்து நடித்தார்.  2013 முதல் 2014 வரை, அவர் NBC நிகழ்ச்சியான தி மைக்கேல் ஜே. ஃபாக்ஸ் ஷோவில் லீ ஹென்றியாக நடித்தார்.  அவர் நெட்ஃபிக்ஸ் தொடரான ப்ளட்லைனிலும் தோன்றினார். ஏப்ரல் 2019 இல், ஒய் வுமன் கில்லில் ஃபின்னெரன் நவோமியாக மீண்டும் நடிக்கவிருப்பதாக சிபிஎஸ் அறிவித்தது. 2022 இல், Finneran எச்பிஓ இல் தி கில்டட் ஏஜில் நடித்தார்.

1997-98இல் நீல் சைமனின் முன்மொழிவுகளின் அசல் பிராட்வே தயாரிப்பில் பேஷன் மாடலாக நடித்தார். 1998 ஆம் ஆண்டு காபரேட்டின் பிராட்வே மறுமலர்ச்சியில் சாலி பவுல்ஸ் மற்றும் கெவின் ஸ்பேசிக்கு எதிரே 1999 ஆம் ஆண்டு தி ஐஸ்மேன் கம்த்தின் பிராட்வே மறுமலர்ச்சியில் நடித்தார். டிம் கரி , ஜான் குவாரின் போசம்ஸ் அண்ட் நெக்லெக்ட் மற்றும் ஸ்மெல் ஆஃப் தி கில், கிறிஸ்டன் ஜான்ஸ்டனுடன் அவர் மை ஃபேவரிட் இயர் ஆகியவற்றிலும் தோன்றினார்.

பிராட்வே மறுமலர்ச்சியான நொய்ஸ் ஆஃப் ப்ரூக் ஆஷ்டனாக நடித்ததற்காக 2002 இல் ஒரு நாடகத்தில் சிறந்த நடிகைக்கான டோனி விருதையும் டிராமா டெஸ்க் விருதையும் வென்றார்.  2011 ஆம் ஆண்டில் அவர் ஸ்டீபன் சோன்ஹெய்ம் மற்றும் ஜார்ஜ் ஃபர்த் ஆகியோரால் அதே பெயரில் 1970 ஆம் ஆண்டு படமாக்கப்பட்ட பதிப்பான ஆமி இன் கம்பெனி பாத்திரத்தில் நடித்தார். 2012 ஆம் ஆண்டு பிராட்வேயில் வெளியான அன்னி இசையில் மிஸ் ஹன்னிகனாக ஃபின்னெரன் நடித்தார்.

தனிப்பட்ட வாழ்க்கை 
பின்னரன் மற்றும் நடிகர் டேரன் கோல்ட்ஸ்டைன் ஆகஸ்ட் 22, 2010 இல் திருமணம் செய்துகொண்டனர்; தம்பதியருக்கு இரண்டு குழந்தைகள் உள்ளனர்.

மேற்கோள்கள் 

21 ஆம் நூற்றாண்டு ஐக்கிய அமெரிக்க நடிகைகள்
அமெரிக்க தொலைக்காட்சி நடிகைகள்
அமெரிக்க நாடக நடிகைகள்
அமெரிக்கத் திரைப்பட நடிகைகள்
வாழும் நபர்கள்
1971 பிறப்புகள்
டெர்பியம்(III) பெர்குளோரேட்டு

டெர்பியம்(III) பெர்குளோரேட்டு  (Terbium(III) perchlorate) என்பது Tb(ClO4)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம்(III,IV) ஆக்சைடுடன் பெர்குளோரிக் அமிலத்துடன் சேர்த்து வினைபுரியச் செய்து இந்த டெர்பியம்(III) உப்பு உருவாகிறது. பெர்குளோரேட்டுகள் ஒருங்கிணைக்கப்படாத அயனிகள் என்பதால்  டெர்பியம்(III) அணைவுச் சேர்மங்களை உருவாக்குவதற்கான தொடக்கப் பொருளாக இதைப் பயன்படுத்தலாம். எடுத்துக்காட்டாக, அலானினுடன் டெர்பியம்(III) பெர்குளோரேட்டு ஈடுபடும் வினையில் ஓர் அணைவுச் சேர்மம் உருவாகிறது. இந்த அணைவுச் சேர்மத்தின் கார்பாக்சிலேட்டுப் பகுதியின் நான்கு அலானின் அலகுகள் இரண்டு டெர்பியம் அணுக்களுக்கு இடையே பாலம் அமைக்கின்றன. டெர்பியம் கொண்ட உலோக-கரிமக் கட்டமைப்பு பொருட்களை தயாரிக்க இது பயன்படுத்தப்படுகிறது.

மேற்கோள்கள்

டெர்பியம் சேர்மங்கள்
பெர்குளோரேட்டுகள்
நூபியா சிவப்புப் பூண்டு

நூபியா சிவப்புப் பூண்டு (Aglio Rosso di Nubia, Nubia Red Garlic, Paceco Garlic, Trapani Garlic) என்பது வெள்ளைப்பூண்டு வகைகளில் ஒன்றாகும். இதன் வெளிப்புறம் வெள்ளை நிறமுள்ளதாகவும், உட்புறம் அடர்ந்த  செவ்வூதா நிறமுள்ளதாக இருக்கும். ஒவ்வொரு பூண்டும், பனிரெண்டு பூண்டு பற்கள் அடங்கியிருக்கும். இத்தாலி நாட்டின் சிசிலி தீவிலுள்ள பாசுகோ(Paceco) வட்டாரத்தில், முதன்மை பணப்பயிராக வளர்க்கப்படுகிறது.  இருப்பினும், இத்தாலியின் பிற இடங்களிலும் குறைவாக வளர்க்கப்படுகிறது. இத்தாலியன் பாரம்பரிய உணவுப் பட்டியலில் இது இருப்பதால், இதற்குரிய தனிச்சட்டங்களும் ஏற்படுத்தப்பட்டுள்ளன.

மேற்கோள்கள் 

பயிர்கள்
பூண்டு வகைகள்
கருநாட்டுக்கேணி

கருநாட்டுக்கேணி என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்கிழக்கே சுமார் 30 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கொக்குத்தொடுவாய்

கொக்குத்தொடுவாய் என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்கிழக்கே சுமார் 30 கிலோமீட்டர் தூரத்தில் அமைந்துள்ளது.

பாடசாலைகள் 
கொக்குத்தொடுவாய் தமிழ்க் கலவன் பாடசாலை

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
தனியார் பள்ளி

ஒரு தனியார் பள்ளி (Private school) என்பது ஒரு அரசுப் பள்ளியைப் போலன்றி அரசாங்கத்தால் நிர்வகிக்கப்படாத அல்லது நிதியுதவி பெறாத பள்ளியாகும் .

தனியார் பள்ளிகள் ('சுயாதீனப் பள்ளிகள்' என்றும் அழைக்கப்படுகின்றன), தேசிய அல்லது உள்ளூர் அரசாங்கத்தைச் சார்ந்து இல்லாத பள்ளிகள் ஆகும்.

வகைகள் 
ஐக்கிய இராச்சியம் மற்றும் ஆத்திரேலியா, கனடா மற்றும் நியூசிலாந்து உள்ளிட்ட பல பொதுநலவாய நாடுகளில் இந்த வார்த்தையின் பயன்பாடு பொதுவாக தொடக்கக் கல்வி மற்றும் இடைநிலைக் கல்வி நிலைகளுக்கு மட்டுப்படுத்தப்பட்டுள்ளது, மேலும் இது பல்கலைக்கழகங்கள் அல்லது பிற மூன்றாம் நிலை நிறுவனங்களில் பயன்படுத்தப்படுவதில்லை.  வட அமெரிக்காவில் உள்ள தனியார் கல்வியானது முன்பள்ளி முதல் மூன்றாம் நிலை கல்வி நிறுவனங்கள் வரையிலான கல்வி நடவடிக்கைகளின் முழு வரம்பையும் உள்ளடக்கியுள்ளது.

நாடு வாரியாக

இந்தியா 

இந்தியாவில், தனியார் பள்ளிகளானது சுயாதீனப் பள்ளிகள் என்று அழைக்கப்படுகின்றன, ஆனால் சில தனியார் பள்ளிகள் அரசாங்கத்திடம் இருந்து நிதி உதவி பெறுவதால், அவை உதவி பெறும் பள்ளிகள் என அழைக்கப்படுகிறது. எனவே, ஒரு தனியார் பள்ளி என்பது அரசிடம் இருந்து உதவி பெறாத சுதந்திரப் பள்ளி என வரையறுக்கப்படுகிறது. இவ்வாறான பள்ளிகளுக்கான கட்டிடங்களுக்கான நிலங்கள் அரசிடமிடருந்தோ அல்லது மானியமாகவோ வாங்கப்படுவதில்லை. அரசியலமைப்பில் ஒருங்கிணைந்த பட்டியலில் கல்வி இடம் பெற்றுள்ளதால் பள்ளிகளை நிர்வகிப்பது மத்திய அரசு மற்றும் மாநில அரசுகள் இரண்டின் அதிகாரத்திற்கு உட்பட்டது. துறையின் நிர்வாகத்திற்காக மாநிலங்கள் தங்கள் சொந்த விதிகள் மற்றும் ஒழுங்குமுறைகளை உருவாக்கும் போது, மத்திய அரசு பரந்த கொள்கை வழிகாட்டுதல்களை வழங்குவது நடைமுறையில் உள்ளது. நடுவண் இடைநிலைக் கல்வி வாரியம் மற்றும் இந்திய பள்ளி சான்றிதழ் தேர்வுகள் சபை ஆகியவை பல மாநிலங்களில் இருக்கும் முக்கிய தேர்வு வாரியங்கள்

குறிப்புகள்

மேற்கோள்கள்

வெளி இணைப்புகள் 

 ஆஸ்திரேலியாவின் சுதந்திரப் பள்ளிகள் கவுன்சில்
 சுதந்திரப் பள்ளிகளின் தேசிய சங்கம் (அமெரிக்கா)
 கனடிய அங்கீகாரம் பெற்ற சுதந்திரப் பள்ளிகள்
 ஸ்காட்டிஷ் கவுன்சில் ஆஃப் இன்டிபென்டன்ட் ஸ்கூல்ஸ்
 சுதந்திர பள்ளிகள் சங்கம் UK
பள்ளி வகைகள்
அரசுப் பள்ளி

அரசுப் பள்ளி அல்லது பொதுப் பள்ளி என்பது அனைத்து மாணவர்களுக்கும் கட்டணம் ஏதுமின்றி கல்வி கற்பிக்கும் ஒரு தொடக்க , இடைநிலை அல்லது மேல்நிலைப்பள்ளியாகும். அத்தகைய பள்ளிகள் முழுமையாகவோ அல்லது பகுதியாகவோ வரிவிதிப்பு மூலம் நிதியளிக்கப்படுகின்றன.

அரசின் நிதியுதவி பெறும் பள்ளிகள் உலகின் ஒவ்வொரு நாட்டிலும் உள்ளன, இருப்பினும் அவற்றின் கட்டமைப்பு மற்றும் கல்வித் திட்டங்களில் குறிப்பிடத்தக்க வேறுபாடுகள் உள்ளன. அரசு நிதியுதவி பெறும் கல்வியானது பொதுவாக ஆரம்ப மற்றும் இடைநிலைக் கல்வியை உள்ளடக்கியது (4 வயது முதல் 18 வயது வரை).

பிராந்தியம் மற்றும் நாடு வாரியாக

ஆசியா

இந்தியா 
ஆங்கிலேயர் ஆட்சியின் போது, பல மாநிலங்களில் உயர் கல்வி நிறுவனங்கள்            (சென்னை, கொல்கத்தா மற்றும் மும்பையில் உள்ள பல்கலைக்கழகங்கள் போன்றவை) அமைக்கப்பட்டன. பள்ளிக் கல்வியினைப் பொறுத்தமட்டில் ஆரம்ப, இடைநிலை மற்றும் மேல்நிலைப் பள்ளிகளை போதுமான அளவில் உருவாக்கப்படவில்லை. பிற உள்நாட்டு கல்வி முறைகள் இந்தியா முழுவதும் பல்வேறு வழிகளில் புத்துயிர் பெற்று வருகின்றன. தற்போதைய மதிப்பீட்டின்படி, அனைத்து இந்தியப் பள்ளிகளிலும் 80% அரசுப் பள்ளிகள் மாணவர்களுக்கு கல்வியினை வழங்குகிறது. இருப்பினும், பொதுக் கல்வியின் தரம் குறைவாக இருப்பதால் 27% இந்தியக் குழந்தைகள் தனியார் கல்வியில் உள்ளனர். சில ஆய்வுகளின்படி, தனியார் பள்ளிகள் பெரும்பாலும் அரசுப் பள்ளிகளை விட சிறப்பான கல்வியினை வழங்குகின்றன.   மாணவர்-ஆசிரியர் விகிதம் பொதுவாக அரசு பள்ளிகளை விட தனியார் பள்ளிகளில் மிகவும் குறைவாக உள்ளது, மேலும் போட்டி மனப்பான்மையினை மாணவர்களிடையே உருவாக்குகிறது. இந்தியாவில் கல்வியானது, பொதுத்துறை மற்றும் தனியார் துறையால் வழங்கப்படுகிறது, கட்டுப்பாடு மற்றும் நிதி ஆகியன கூட்டாட்சி, மாநிலம் மற்றும் உள்ளூர் எனும் மூன்று நிலைகளில் இருந்து வருகிறது. நாளந்தா பல்கலைக்கழகம் உலகின் மிகப் பழமையான கல்வி அமைப்பாகும். மேற்கத்திய கல்வியானது பிரித்தானிய ஆட்சியினால் இந்திய சமூகத்தில் வேரூன்றியது.

மேற்கோள்கள் 

அரசுப் பள்ளிகள்
மிட்டாய் தெரு

எசு. எம். தெரு (S. M. Street) என்பது சுவீட்மீட் தெரு என்பதன் சுருக்கம் ஆகும். இது மிட்டாய் தெரு என்றும் அழைக்கப்படுகிறது. இந்தக் கடைவீதி இந்தியாவின் கேரளாவில் கோழிக்கோட்டில் அமைந்துள்ளது. இது நடைபாதை கடைகள் அதிகம் நிறைந்த பகுதி ஆகும். இங்குள்ள பெரு வணிக நிறுவனங்களுக்கு மத்தியில் 160 ஆண்டுகள் பழமையான நெருப்புக் கோயிலும் உள்ளது.

வரலாறு 
மிட்டாய் தெருவின் வரலாறு ஜாமோரின் காலத்திலிருந்து தொடங்குகிறது. அப்போது ஆட்சியாளர் குசராத்தி இனிப்பு தயாரிப்பாளர்களை நகரத்தில் கடை அமைக்க அழைத்தார். இவர்கள் அரண்மனை சுவர்களுக்கு வெளியே கடைகள் அமைக்க இடமளிக்கப்பட்டது.

பெயர் பற்றி 
இனிப்பு மிட்டாய் மற்றும் அல்வா கடைகள் வரிசையாக இருந்த காலத்திலிருந்து இத்தெரு இப்பெயரைப் பெற்றது. இதன் மலையாளப் பெயர் மிட்டாய் தெருவு .

புதுப்பித்தல் 
மே 2017-இல், கட்டம் 1 தெருவை அழகுபடுத்தும் திட்டத்தின் ஒரு பகுதியாக 3.64 கோடி ஒதுக்கீடு செய்யப்பட்டது. சீரமைப்புப் பணியின் ஒரு பகுதியாக மேல்நிலை மின்கம்பிகள் அகற்றப்பட்டு தெருவின் ஓரங்களில் மின்விளக்கு கம்பங்கள் அமைக்கப்பட்டன. 23 திசம்பர் 2017 சனிக்கிழமை அன்று கோழிக்கோட்டில் புதுப்பிக்கப்பட்ட எசு. எம். தெருவை முதலமைச்சர் பினராயி விஜயன் முறைப்படி திறந்து வைத்தார்.

கலாச்சாரத்தில் 
எசு. எம். தெருவானது கேரள சாகித்திய அகாதமி விருது பெற்ற எஸ். கே. பொட்டெக்கட்டின் ஒரு தெருவின் கதை என்ற புத்தகத்தின் மையப் பொருளாகும். எஸ். கே. பொட்டேக்காட்டின் சிலை இத்தெருவை நோக்கி அமைக்கப்பட்டுள்ளது.

பட தொகுப்பு

மேற்கோள்கள் 

கோழிக்கோடு மாவட்டம்
சாமா மலை

சாமா மலை (மலாய் மொழி: Gunung Chamah; ஆங்கிலம்: Mount Chamah) என்பது மலேசியாவின் கிளாந்தான் மாநிலத்தின் வடமேற்கு குவா மூசாங் மாவட்டத்தில் பேராக் எல்லைக்கு அருகில் உள்ள ஒரு மலையாகும். 

தித்திவாங்சா மலைகளின் வடக்குப் பகுதிக்குள் அமைந்திருக்கும் இது, கிளாந்தான் மாநிலத்தில் இரண்டாவது உயரமான மலையாகவும், மலாய் தீபகற்பத்தில்  ஐந்தாவது உயரமான மலையாகவும் உள்ளது. இந்த மலையின் உயரமானது கடல் மட்டத்திலிருந்து 2,172 மீ (7,126 அடி) என்ற அளவில் உள்ளது.

வரலாறு 

கம்யூனிச கிளர்ச்சி காலத்தில், இந்தப் பகுதி சாதாரண குடிமக்களுக்கு வரம்பற்றதாக இருந்தது. இருப்பினும், 1980-களில் அட் யாயில் கையெழுத்திடப்பட்ட மலேசிய அரசாங்கத்திற்கும் கம்யூனிஸ்டுகளுக்கும் இடையிலான சமாதான ஒப்பந்தத்திற்குப் பிறகு, அதிகாரிகள் தித்திவாங்சா மலைத்தொடரில் காட்டில் மலையேற்றம் குறித்த தங்கள் விதிகளைத் தளர்த்தத் தொடங்கினர்.[ மேற்கோள் தேவை ]

நடைபயணம் 
சாமா மலை, G7 மலைகளில் ஒன்றாக இருப்பதால், அதன் வரையறுக்கப்பட்ட அணுகல் புள்ளிகளால் ஏறுவதற்கு ஒரு சவாலான மலையாக நிபுணர்களால் கருதப்படுகிறது. 

இப்பகுதி பெரும்பாலும் பெயரிடப்படாததாகவும் மற்றும் மலேசியப் புலிகளின் மக்கள்தொகையைக் கொண்ட இடமாக இருக்கிறது. இந்த காரணிகளின் காரணமாக, எந்த மலையேற்ற முயற்சியிலும் ஈடுபடுவோர் கவனமாக இருக்க வேண்டும்.

ஏழு மலைகள்=

தீபகற்ப மலேசியாவின் G7 எனும்  (G என்பது Gunung எனும் மலாய்ச் சொல்: மலை என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.

மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.

 G1 தகான் மலை – 2187மீ
 G2 கொர்பு மலை – 2183மீ
 G3 யோங் பெலார் மலை – 2181மீ
 G4 காயோங் மலை – 2173மீ
 G5 சாமா மலை – 2171மீ
 G6 யோங் யாப் மலை – 2168மீ
 G7 உலு செப்பாட் மலை – 2161மீ

கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.

மேலும் பார்க்கவும் 

 மலேசியாவில் உள்ள மலைகளின் பட்டியல்

மேற்கோள்கள் 

Coordinates on Wikidata
மலேசிய மலைகள்
இலண்டனில் உள்ள ஆரோக்கியம் மற்றும் மருத்துவ அருங்காட்சியகங்கள்

இலண்டனில் உள்ள ஆரோக்கியம் மற்றும் மருத்துவ அருங்காட்சியகங்கள் (London Museums of Health & Medicine) என்பது இங்கிலாந்தில் இலண்டன் நகரில் உள்ள உடல்நலம் மற்றும் மருத்துவம் தொடர்பான அருங்காட்சியகங்கள் ஆகும். இந்த அருங்காட்சியகங்கள் 1991-இல் ஒருங்கிணைக்கப்பட்டு ஒரு குழுவாகச் செயல்படுகிறது.

இந்த குழுவில் உள்ள அருங்காட்சியகங்கள் மற்றும் மருத்துவ நிறுவனங்கள்:

 அலெக்சாண்டர் பிளளெமிங் ஆய்வக அருங்காட்சியகம்
 மயக்க மருந்து பாரம்பரிய மையம்
 பார்ட்ஸ் நோயியல் அருங்காட்சியகம்
 பெத்லெம் மன அருங்காட்சியகம்
 பிரித்தானியப் பல் மருத்துவச் சங்க அருங்காட்சியகம்
 பிரித்தானியக் கண்ணாடி சங்க அருங்காட்சியகம்
 பிரித்தானியச் செஞ்சிலுவை அருங்காட்சியகம்
 செல்சியா இயற்பியல் பூங்கா
 புளோரன்ஸ் நைட்டிங்கேல் அருங்காட்சியகம்
 பவுன்லிங் அருங்காட்சியகம்
 பிராய்ட் அருங்காட்சியகம்
 அண்டேரியன் அருங்காட்சியகம்
 லாங்டன் டவுன் கற்றல் குறைபாடு அருங்காட்சியகம்
 தூய ஜான் அருங்காட்சியகம்
 பழைய செயல் அரங்க அருங்காட்சியகம் & ஹெர்ப் கேரட்
 அரச கழக தாவரவியல் பூங்கா, கியூ
 அரச செவிலியர் கல்லூரி நூலகம் & பாரம்பரிய மையம்
 மகப்பேறியல் மற்றும் மகளிர் மருத்துவ நிபுணர்களின் அரச கல்லூரி
 மருத்துவர்களின் அரச கல்லூரி
 இலண்டன் அரச மருத்துவமனை அருங்காட்சியகம்
 அரச மருந்தகச் சமூக அருங்காட்சியகம்
 அரச மருத்துவக் கழகம்
 அறிவியல் அருங்காட்சியகம்
 தூய பர்த்தலோமிவ் மருத்துவமனை அருங்காட்சியகம்
 புனித ஜோர்ஜ் அருங்காட்சியகம் மற்றும் காப்பகங்கள்
 வழிபாட்டு சங்கம்

மேற்கோள்கள்

வெளி இணைப்புகள் 
 குழுவின் அதிகாரப்பூர்வ இணையதளம்

இலண்டனில் உள்ள நினைவுச் சின்னங்கள்
இலண்டன்
நயாரி வெல்லி

நயாரி வெல்லி (Nyari Welly-2 அக்டோபர் 1945 – 21 அக்டோபர் 1988   ) என்பவர் ஓர் இந்திய அரசியல்வாதியும் அருணாச்சலப் பிரதேச மேனாள் சட்டமன்ற உறுப்பினரும் ஆவார். அருணாச்சலப் பிரதேசச் சட்டப் பேரவைக்குத் தேர்ந்தெடுக்கப்பட்ட முதல் பெண்மணி இவர் ஆவார்.

சமூக ஆர்வலர் 
வெல்லி, கமெங் மாவட்டத்தில், செப்பா துணைப்பிரிவின் பியாங் கிராமத்தில் பிறந்தார். முறையான கல்வி பயிலாத இவர், அரசியலுக்கு வருவதற்கு முன்பு சமூக ஆர்வலராக இருந்தார். வெல்லி 1970 மற்றும் 1974க்கு இடையில் பெண்கள் நல மையத்தின் சேப்பா கிளையின் தலைவராகப் பணியாற்றினார். 1976ஆம் ஆண்டு காங்கிரசு சேவா தளத்தின் சேப்பா கிளையின் பெண் அமைப்பாளராகப் பணியாற்றினார்.

1978 தேர்தல் 
1978 அருணாச்சலப் பிரதேசச் சட்டப் பேரவைத் தேர்தலில் (மொத்தம் 86 வேட்பாளர்களில்) போட்டியிட்ட இரண்டு பெண் வேட்பாளர்களில் வெல்லியும் ஒருவர். இவர் செப்பா தொகுதியில் அருணாச்சல மக்கள் கட்சி வேட்பாளராகப் போட்டியிட்டார். இவர் 1,649 வாக்குகளுடன் (தொகுதியில் 25.44% வாக்குகள்) இரண்டாவது இடத்தைப் பிடித்தார்.

1980 தேர்தல் 
1980 அருணாச்சலப் பிரதேசச் சட்டப் பேரவைத் தேர்தலில் செப்பா தொகுதியில் மீண்டும் போட்டியிட்ட இவர் பிபிஏ கட்சியின் வேட்பாளராகப் போட்டியிட்டார். இம்முறை இவர் 2,817 வாக்குகள் (43.28%) பெற்று, இந்தத் தொகுதியில் வெற்றி பெற்று, மாநிலத்தின் முதன் முதலில் தேர்ந்தெடுக்கப்பட்ட பெண் சட்டமன்ற உறுப்பினரானார். இருப்பினும், சிபோ காய் 1978ஆம் ஆண்டு சட்டமன்றத்தில் நியமன உறுப்பினராக இருந்ததால் இவர் சட்டமன்றத்தில் அமர்ந்த இரண்டாவது பெண். இந்திய தேசிய காங்கிரசு கட்சியின் மோடி செங்கியையும், இந்திய தேசிய காங்கிரசு (அ) கட்சியின் கவும்செங் ரினோவையும் வெல்லி தோற்கடித்தார். வெல்லியின் தேர்தல் வெற்றிக்கு இப்பகுதியில் சக்திவாய்ந்த மனிதராக இருந்த இவரது கணவரின் செல்வாக்கு காரணமாக அமைந்தது.

சட்டசபையில் குழந்தை திருமணம், பலதார மணம், வரதட்சிணை போன்ற பிரச்சினைகளை வெல்லி எதிர்கொண்டார். இந்த நடைமுறைகளைச் சட்டத்திற்குப் புறம்பாகச் செய்யும் மசோதாவைக் கொண்டு வந்தபோது, பேரவையின் ஆண் உறுப்பினர்கள் உரத்த குரலில் எதிர்ப்பு தெரிவித்தனர்.

1984 தேர்தல் 
1984 அருணாச்சலப் பிரதேசச் சட்டப் பேரவைத் தேர்தலில் வெல்லி செப்பா தொகுதியைத் தக்க வைத்துக் கொண்டார். இந்த முறை இவர் இந்திய தேசிய காங்கிரசு வேட்பாளராக நிறுத்தப்பட்டார். இவர் 3,419 வாக்குகள் (35.35%) பெற்றார். சுயேச்சை வேட்பாளர் மேப் தாதாவை 43 வாக்குகள் வித்தியாசத்தில் தோற்கடித்தார். 1984 தேர்தலில், இரண்டாவது பெண், நோடிகிங் நம்போங் தொகுதியிலிருந்து, கமோலி மோசாங், சட்டசபைக்குத் தேர்ந்தெடுக்கப்பட்டார்.

தனிப்பட்ட வாழ்க்கை 
வெல்லி நிஷி மக்கள் பிரிவினைச் சார்ந்தவர். 2013ஆம் ஆண்டு வரை அருணாச்சல பிரதேச மாநில அரசாங்கத்தில் சுகாதாரம் மற்றும் குடும்ப அமைச்சராகப் பணியாற்றிய ஆட்டம் வெல்லியின் தாயார் ஆவார். இவருடைய முக்கிய பொழுதுபோக்கு தோட்டக்கலை மற்றும் கைப்பின்னல் ஆகும்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
1988 இறப்புகள்
1945 பிறப்புகள்
அருணாச்சலப் பிரதேச அரசியல்வாதிகள்
ஜாவேப்லு சாய்

ஜாவேப்லு சாய் (Jaweplu Chai) என்பவர் ஓர் இந்தியப் பெண் நீதிபதி ஆவார். இவர் தற்போது நாட்டின் வடகிழக்குப் பகுதியில் உள்ள அருணாச்சலப் பிரதேசத்தில் நியமிக்கப்பட்டுள்ளார். 2013இல், சாய் தனது மாநிலத்தின் முதல் பெண் நீதிபதியானார். இவர் மேற்கு சியாங் மாவட்டத்தில் உள்ள பாசாரில் கூடுதல் மாவட்ட மற்றும் அமர்வு நீதிபதியாக நியமிக்கப்பட்டார்.

இந்தச் செயல்பாட்டில், சீனாவின் எல்லையோர மலைப்பாங்கான மாநிலத்தில் சுமார் 30,000 மக்கள்தொகை கொண்ட மிஷ்மி என்று அழைக்கப்படும் இவரது சமூகத்தில் சாய் முதல் வழக்கறிஞர் ஆனார். ஏப்ரல் 2013இல், அவர் அருணாச்சல பிரதேச நீதித்துறை தேர்வில் முதலிடம் பிடித்தார். தற்பொழுது சாய் யுப்பி மாவட்ட அமர்வு நீதிபதியாகப் பணியாற்றி வருகின்றார்.

கல்வி 
சாய் டி. சி. எம். அரசு மேல்நிலைப் பள்ளியிலும், தேசுவில் உள்ள அரசு எச். எசு. பள்ளியிலும் படித்தார். சாய் மேகாலயாவில் உள்ள சில்லாங்கில் உள்ள கல்லூரியில் இளங்கலைப் பட்டமும் சட்டப் பட்டமும் முடித்தார்.

மேற்கோள்கள் 

வாழும் நபர்கள்
21-ஆம் நூற்றாண்டு இந்திய நீதிபதிகள்
அருணாச்சலப் பிரதேச நபர்கள்